# กฤษดา สุโกศล แคลปป์
กฤษดา สุโกศล แคลปป์ (เกิด 26 ธันวาคม พ.ศ. 2513) ชื่อเล่น น้อย เป็นนักร้องนำวงพรู นักแสดงชาวไทย นอกเหนือจากผลงานการแสดงเขายังเป็นผู้บริหารกิจการโรงแรม เดอะ สยามร่วมกับครอบครัว กมลา สุโกศล หลังห่างหายไปถึงสิบสองปี น้อยก็กลับมาในฐานะศิลปินเดี่ยว โดยได้ศิลปินมาช่วยแต่งเพลงอย่าง บอย โกสิยพงษ์ อภิวัชร์ เอื้อถาวรสุข และ ตรัย ภูมิรัตน

 ประวัติและการศึกษา 
กฤษดา เป็นลูกครึ่งไทย-อเมริกัน และเป็นน้องชายของสุกี้ กมล สุโกศล แคลปป์ จบปริญญาตรีด้านมานุษยวิทยา จากมหาวิทยาลัยบอสตัน จากนั้นใช้ชีวิตนักแสดงตามเวทีและสถานที่เล็ก ๆ ในนิวยอร์ก เรียนการแสดง เล่นละครเวทีไปด้วยและทำงานเสิร์ฟอาหารไปด้วยอยู่ 3 ปี จึงกลับประเทศไทย จากนั้นก็ได้ฟอร์มวงพรูนิตยสารอะเดย์ ฉบับที่ 19 เดือนมีนาคม 2545

มีผลงานการแสดงภาพยนตร์ไทยอย่าง คนกราบหมา (2540) หัวใจทรนง (2547) ทวารยังหวานอยู่ (2547) และ 13 เกมสยอง (2549)กฤษดา สุโกศล แคลปป์ nangdee.com ซึ่งจากเรื่องนี้เองทำให้กฤษดาได้รับรางวัลผู้แสดงนำชายยอดเยี่ยม รางวัลภาพยนตร์แห่งชาติ สุพรรณหงส์ ประจำปี 2549ผลรางวัลภาพยนตร์แห่งชาติ สุพรรณหงส์ ประจำปี 2549

 ผลงาน 
 ภาพยนตร์ 
 คนกราบหมา (พ.ศ. 2540) รับบท โรบิน
 หัวใจทรนง (พ.ศ. 2547) รับบท คุณชายแทง
 ทวารยังหวานอยู่ (พ.ศ. 2547) รับบท เบ๊
 13 เกมสยอง (พ.ศ. 2549) รับบท ภูชิต
 ความสุขของกะทิ (พ.ศ. 2552) รับบท น้ากันต์
 ณ ขณะรัก (พ.ศ. 2552)
 หลวงพี่เท่ง 3 (พ.ศ. 2553) รับบท พระน้อย
 อันธพาล (พ.ศ. 2555) รับบท จ๊อด เฮาดี้
 โลงจำนำ (พ.ศ. 2556)
 Mary is happy, Mary is happy (พ.ศ. 2556)
 ลูกทุ่ง ซิกเนเจอร์ (พ.ศ. 2558)
 ขุนพันธ์ (พ.ศ. 2559) รับบท อัลฮาวียะลู
 แสงกระสือ 2 (พ.ศ. 2566) รับบท น้อย
 ขุนพันธ์ 3 (พ.ศ. 2566) รับบท อัลฮาวียะลู
 ปิดเมืองล่า Pattaya Heat (พ.ศ. 2567) รับบท หก

 ผลงานพิเศษ 
น้อย วงพรูได้ร้องเพลง "เหนื่อยใจ" ในอัลบั้ม Ford & Friends Sing Stone อัลบั้มรวมเพลงจากคอนเสิร์ต “Ford & Friends Let’s Sing Stone and 90th’s Memory”  โดยได้คัดเลือกจากบทเพลงดังในอดีตที่ดีที่สุด ของค่าย Stone Entertainment ที่นำมาทำใหม่อัลบั้ม “ Ford & Friends Sing Stone”

 ธุรกิจ 
 ผู้บริหารกิจการโรงแรม เดอะ สยาม 
น้อย วงพรูได้เป็นผู้บริหารกิจการโรงแรม เดอะ สยาม ริมแม่น้ำเจ้าพระยา กรุงเทพฯ (3/2 ถ.ขาว วชิรพยาบาล ดุสิต ดุสิต, กรุงเทพมหานคร 10300) ตั้งใกล้กับสะพานซั้งฮี้ ซึ่งโรงแรมได้เปิดให้บริการมาตั้งแต่ปี พ.ศ. 2555 โดยมีผลตอบรับค่อนข้างดี และยังได้ลงนิตยสารเมืองนอก Travel + Leisure และได้ Top 20 โรงแรมของโลกและได้รับโหวตให้เป็น number one city hotel of the world โดยถูกออกแบบโดยสถาปนิกชื่อดังระดับโลก  บิล เบนส์เล 
การตกแต่งจะใช้โทนสีขาว และดำแซมด้วยเฟอร์นิเจอร์สมัยโบราณ ผสานกลิ่นตะวันตก เข้ากับความคลาสสิกและอบอุ่น อ่อนโยนแบบไทยสมัยรัชกาลที่ 5 ห้องพัก ทั้งหมดมี 39 ห้องมีพื้นที่ใช้สอยเริ่มต้น 80-160 ตร.ม. ภายในมีเตียงขนาดใหญ่เพดานสูง แต่ละห้องตกแต่งโดยธีม ที่แตกต่างกัน ประดับด้วยเฟอร์นิเจอร์หรู งานศิลปะ และวัตถุโบราณ แฝงมนต์สเน่ห์และกลิ่นอายอารยธรรมร่วมสมัย

โดยมีสิ่งอำนวยความสะดวก สระว่ายน้ำแบบอินฟินิตี้, ฟิตเนส และเวทีมวยไทย พร้อมเทรนเนอร์ส่วนตัว, โยคะกลางแจ้ง, ห้องสมุด, ห้องฉายภาพยนตร์ สไตล์ย้อนยุค, ห้องประชุมสัมมนา, แกลเลอรี่วัตถุโบราณหายาก (ของสะสมส่วนตัวของน้อย วงพรู), ท่าเรือส่วนตัว พร้อมสปีดโบ๊ต และไวไฟฟรี

 รางวัล 
รางวัลภาพยนตร์แห่งชาติ สุพรรณหงส์
  ปี ภาพยนตร์ สาขารางวัล ผล2549 13 เกมสยองนักแสดงนำชายยอดเยี่ยม2559ลูกทุ่งซิกเนเจอร์นักแสดงนำชายยอดเยี่ยมขุนพันธ์นักแสดงสมทบชายยอดเยี่ยม
รางวัลชมรมวิจารณ์บันเทิง
  ปี ภาพยนตร์ สาขารางวัล ผล2549 13 เกมสยองนักแสดงนำชายยอดเยี่ยม

 ครอบครัว 
น้อย วงพรูสมรสกับนางเมลานี สุโกศล แคลปป์เป็นลูกครึ่งฮ่องกง - อังกฤษเป็นคุณครูโรงเรียนนานาชาติและมีลูกสองคน (ลูกครึ่งจีน-สิงคโปร์) ชื่อว่า ฟินน์และโรซี่[book.edtguide.com/150-places-modern-mom-love/เมลานี-สุโกศล-แคลปป์ เมลานี สุโกศล แคลปป์]มื้อพิเศษคนพิเศษกับ "น้อย วงพรู"

 อาการบาดเจ็บ 
น้อย วงพรู เคยต้องรักษาอาการบาดเจ็บจากขามาแล้วสองครั้ง และทุกครั้งมันจะเกิดในช่วงสำคัญ ครั้งแรกเกิดขึ้นโชว์หนึ่งก่อนคอนเสิร์ต Pru & Modern Dog – ทุกสิ่ง (For Fat Live Pru & Modern Dog) ซึ่งเขาโลดโผนกับโชว์จนตกเวที อีกครั้งคือช่วงก่อนอัลบั้มชุดที่สอง (Zero) น้อยไปเล่นกีฬาแล้วหัวเข่าหักจนต้องใส่เฝือกโปรโมตอัลบั้มนั้นในช่วงแรก โดยน้อยกำลังอยู่ในช่วงรักษาอาการเส้นประสาทที่ขาอักเสบ ซึ่งต้องฟื้นฟูและบำบัดโดยการกระตุ้นด้วยไฟฟ้าที่เรียกว่า Electrical Stimulation โดยคาดว่าจะหายในราวสี่เดือนดนตรีและตัวตนบนความอ่อนไหวของ ‘น้อย วงพรู’

 จุดยืนทางการเมือง 
น้อย วงพรู เป็นหนึ่งในศิลปินที่สนับสนุนการประท้วงในประเทศไทย พ.ศ. 2563–2564 "แอมมี่-น้อย วงพรู" นำทีมศิลปินโพสต์ถึงม็อบปลดแอกในวันที่ 16 สิงหาคม